CELEX: 32016D0787
Language: lv
Date: 2016-05-18 00:00:00
Title: Komisijas Īstenošanas lēmums (ES) 2016/787 (2016. gada 18. maijs), ar ko nosaka prioritāro sarakstu ar cigaretēs un tinamajā tabakā iekļautajām piedevām, uz kurām attiecas pastiprinātas ziņošanas pienākums (izziņots ar dokukmenta numuru C(2016) 2923) (Dokuments attiecas uz EEZ)

20.5.2016   
            
            
               LV
            
            
               Eiropas Savienības Oficiālais Vēstnesis
            
            
               L 131/88
            
         KOMISIJAS ĪSTENOŠANAS LĒMUMS (ES) 2016/787
   (2016. gada 18. maijs),
   ar ko nosaka prioritāro sarakstu ar cigaretēs un tinamajā tabakā iekļautajām piedevām, uz kurām attiecas pastiprinātas ziņošanas pienākums
   
      
         (izziņots ar dokukmenta numuru C(2016) 2923)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 3. aprīļa Direktīvu 2014/40/ES par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ Direktīvu 2001/37/EK (1), un jo īpaši tās 6. panta 1. punktu,
   tā kā:
   
               (1)
            
            
               Direktīvas 2014/40/ES 6. panta 1. punkts paredz, ka Komisija pieņem īstenošanas aktus, ar ko nosaka un atjaunina prioritāro sarakstu ar cigaretēs un tinamajā tabakā iekļautām piedevām. Minētais pants arī paredz pastiprinātas ziņošanas pienākumu attiecībā uz šajā prioritārajā sarakstā uzskaitītajām piedevām. Dalībvalstīm jāpieprasa cigarešu un tinamās tabakas ražotājiem un importētājiem veikt visaptverošus pētījumus par minētajos produktos izmantotajām piedevām, kas iekļautas prioritārajā sarakstā.
            
         
               (2)
            
            
               Prioritārais saraksts būtu jāsagatavo, pamatojoties uz pieejamajiem datiem, kas liecina, ka piedeva var veicināt cigarešu un tinamās tabakas toksiskās, atkarību izraisošās vai kancerogēnās, mutagēnās vai reprotoksiskās īpašības (“KMR īpašības”), rada raksturīgu aromātu vai atvieglo ieelpošanu vai nikotīna uzņemšanu.
            
         
               (3)
            
            
               Turklāt sarakstā iekļautajām piedevām vajadzētu būt starp visbiežāk izmantotajām cigarešu un tinamās tabakas piedevām, par kurām ziņots saskaņā ar Direktīvas 2014/40/ES 5. pantu. 5. pantā minētie ziņošanas pienākumi stāsies spēkā tikai pēc tam, kad sāks piemērot Direktīvu 2014/40/ES, tādēļ ir lietderīgi izveidot vielu pirmo sarakstu, pamatojoties uz datiem, kas saņemti no dalībvalstīm saskaņā ar Eiropas Parlamenta un Padomes Direktīvu 2001/37/EK (2).
            
         
               (4)
            
            
               Sarakstā iekļaujamo prioritāro piedevu noteikšanā tika ņemts vērā arī zinātniskais atzinums, ko sniegusi Iespējamā un jaunatklātā veselības apdraudējuma zinātniskā komiteja (SCENIHR) (3).
            
         
               (5)
            
            
               Ir sastopamas vairāku veidu piedevas. Lai atvieglotu to identificēšanu, ir lietderīgi precizēt, ja iespējams, katras sarakstā iekļautās piedevas ķīmisko formulu, kā arī tabakas izstrādājumos sastopamo dažādo piedevu veidu CAS (Chemical Abstracts Service) numurus.
            
         
               (6)
            
            
               Īstenojot savu pienākumu nodrošināt to, ka cigarešu un tinamās tabakas ražotāji un importētāji iesniedz visaptverošus pētījumus par sarakstā minētajām piedevām, dalībvalstīm vajadzētu būt iespējai pieprasīt, lai šie pētījumi tiktu iesniegti, ievērojot vienotu formātu un metodiku. Saskaņota pieeja šo pētījumu izstrādei un sagatavošanai atvieglo datu analīzi un nodrošina salīdzināmību. Lai nodrošinātu to, ka dalībvalstīm ir pietiekami daudz laika pētījumu protokolu izstrādāšanai, neierobežojot ražotājiem un importētājiem pētījumu veikšanai paredzēto laiku, šis lēmums būtu jāpiemēro tikai no 2017. gada 1. janvāra. Tāpēc saskaņā ar Direktīvas 2014/40/ES 6. panta 4. punktu ražotājiem un importētājiem būtu jāiesniedz paplašinātie ziņojumi par pirmo identificēto piedevu grupu līdz 2018. gada 1. jūlijam.
            
         
               (7)
            
            
               Šajā lēmumā paredzētie pasākumi ir saskaņā ar atzinumu, ko sniegusi Direktīvas 2014/40/ES 25. pantā minētā komiteja,
            
         IR PIEŅĒMUSI ŠO LĒMUMU.
   1. pants
   Priekšmets
   Prioritārais piedevu saraksts, kas minēts Direktīvas 2014/40/ES 6. pantā, ir noteikts šā lēmuma pielikumā.
   2. pants
   Piemērošana
   Šo lēmumu piemēro no 2017. gada 1. janvāra.
   3. pants
   Adresāti
   Šis lēmums ir adresēts dalībvalstīm.
   
      Briselē, 2016. gada 18. maijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 127, 29.4.2014., 1. lpp.
   
   
      (2)  Eiropas Parlamenta un Padomes 2001. gada 5. jūnija Direktīva 2001/37/EK par dalībvalstu normatīvo un administratīvo aktu tuvināšanu attiecībā uz tabakas izstrādājumu ražošanu, noformēšanu un pārdošanu (OV L 194, 18.7.2001., 26. lpp.).
   
      (3)  SCENIHR. Tabakas izstrādājumos lietotās piedevas. 2016. gada 25. janvāris. http://ec.europa.eu/health/scientific_committees/emerging/opinions/index_en.htm.
   
      PIELIKUMS
      
         Prioritārais saraksts ar cigaretēs un tinamajā tabakā izmantotajām piedevām, uz kurām attiecas pastiprinātas ziņošanas pienākums
      
      
                  Piedeva
               
               
                  Ķīmiskā formula
                  (ja pieejama)
               
               
                  
                     CAS numurs(-i), kas attiecas uz vielu (saraksts nav pilnīgs)
               
            
                  Ceratonijas pupas
               
               
                   
               
               
                  9000-40-2, 84961-45-5
               
            
                  Kakao
               
               
                   
               
               
                  84649-99-0, 84649-99-3, 95009-22-6, 8002-31-1
               
            
                  Diacetils
               
               
                  C4H6O2
                  
               
               
                  431–03–8
               
            
                  Grieķu sierāboliņš
               
               
                   
               
               
                  68990-15-8, 977018-53-3, 84625-40-1
               
            
                  Vīģes
               
               
                   
               
               
                  90028-74-3
               
            
                  Geraniols
               
               
                  C10H18O
               
               
                  106-24-1, 8000-46-2
               
            
                  Glicerīns
               
               
                  C3H8O3
                  
               
               
                  56-81-5
               
            
                  Gvajakols
               
               
                  C6H4(OH)(OCH3)
               
               
                  90-05-1
               
            
                  Guāra sveķi
               
               
                   
               
               
                  9000-30-0
               
            
                  Lakricas sakne
               
               
                   
               
               
                  68916-91-6
               
            
                  Maltols
               
               
                  C6H6O3
                  
               
               
                  118-71–8
               
            
                  Mentols
               
               
                  C10H20O
               
               
                  2216-51-5, 15356-60-2, 89-78-1, 1490-04-6, 8006-90-4, 68606-97-3, 84696-51-5, 8008-79-5
               
            
                  Propilēnglikols
               
               
                  C3H8O2
                  
               
               
                  57-55-6
               
            
                  Sorbīts
               
               
                  C6H14O6
                  
               
               
                  50-70-4
               
            
                  Titāna dioksīds
               
               
                  TiO2
                  
               
               
                  13463-67-7, 1317-70-0